**Projektas**

**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL ATLEIDIMO NUO DALIES MOKESČIO UŽ ILGALAIKĘ SOCIALINĘ GLOBĄ**

2019 m. birželio 20 d. Nr. 34-72

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Mokėjimo už socialines paslaugas tvarkos aprašo, patvirtinto Lietuvos Respublikos Vyriausybės 2006 m. birželio 14 d. nutarimu Nr. 583 „Dėl Mokėjimo už socialines paslaugas tvarkos aprašo patvirtinimo“, 47 punktu, Lazdijų rajono savivaldybės socialinių paslaugų organizavimo ir mokėjimo už socialines paslaugas tvarkos aprašo, patvirtinto Lazdijų rajono savivaldybės tarybos 2006 m. lapkričio 14 d. sprendimu Nr. 5TS-1389 „Dėl Lazdijų rajono savivaldybės socialinių paslaugų organizavimo ir mokėjimo už socialines paslaugas“, 50 punktu ir atsižvelgdama į Lazdijų rajono savivaldybės socialinių paslaugų skyrimo komisijos, sudarytos Lazdijų rajono savivaldybės administracijos direktoriaus 2018 m. lapkričio 29 d. įsakymu Nr. 10V-1085 „Dėl socialinių paslaugų skyrimo komisijos sudarymo“,2019-05-31 siūlymą (protokolas Nr. 9), Lazdijų rajono savivaldybės taryba nusprendžia:

1. Atleisti Antaną Subačių, gyv. VšĮ Kapčiamiesčio globos namuose, Vytauto g. 11, Kapčiamiesčio mstl., Lazdijų r. sav., nuo dalies mokesčio už VšĮ Kapčiamiesčio globos namuose planuojamas teikti ilgalaikes socialinės globos paslaugas, kurį sudarys 1 procentas jo turto vertės, viršijančios nustatytą turto vertės normatyvą, iki sąlygų, turinčių įtakos mokesčio už ilgalaikės socialinės globos paslaugas dydžio perskaičiavimui, atsiradimo, bet ne ilgiau kaip iki 2019 m. gruodžio 31 d. (imtinai).

2. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras

Kristina Vigraitienė, tel. (8 318) 51 375

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL ATLEIDIMO NUO DALIES MOKESČIO UŽ ILGALAIKĘ SOCIALINĘ GLOBĄ“ PROJEKTO**

**AIŠKINAMASIS RAŠTAS**

2019 m. birželio 5 d.

Lazdijų rajono savivaldybės tarybos sprendimo projektas „Dėl atleidimo nuo dalies turto mokesčio už ilgalaikę socialinę globą“ parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi, Mokėjimo už socialines paslaugas tvarkos aprašo, patvirtinto Lietuvos Respublikos Vyriausybės 2006 m. birželio 14 d. nutarimu Nr. 583, 47 punktu, Lazdijų rajono savivaldybės socialinių paslaugų organizavimo ir mokėjimo už socialines paslaugas tvarkos aprašo, patvirtinto Lazdijų rajono savivaldybės tarybos 2006 m. lapkričio 14 d. sprendimu Nr. 5TS-1389, 50 punktu ir atsižvelgdama į Lazdijų rajono savivaldybės socialinių paslaugų skyrimo komisijos, sudarytos Lazdijų rajono savivaldybės administracijos direktoriaus 2018 m. lapkričio 29 d. įsakymu Nr. 10V-1085 „Dėl socialinių paslaugų skyrimo komisijos sudarymo“,2019-05-31 siūlymą (protokolas Nr. 9).

Šio projekto tikslas – atleisti Antaną Subačių, gyvenantį viešojoje įstaigoje Kapčiamiesčio globos namuose, nuo dalies turto mokesčio už ilgalaikę socialinę globą.

Antanui Subačiui, gim. 1957-11-17, nuo 2019-04-23 iki 2019-07-17 paskirtos trumpalaikės socialinės globos suaugusiems asmenims su negalia paslaugos VšĮ Kapčiamiesčio globos namuose. Kadangi asmuo savarankiškai vienas gyventi negali, jam planuojama paskirti ilgalaikės socialinės globos paslaugas. Antanui Subačiui nuosavybės teise priklauso ½ pastato – gyvenamojo namo, tačiau kilus gaisrui, asmuo prarado gyvenamąjį plotą. Jam taip pat priklauso žemės sklypų. Vadovaujantis Lietuvos Respublikos 2016 m. sausio 19 d. Socialinių paslaugų įstatymu Nr. X-493, 29 straipsnio 10 punktu, jei suaugusio asmens turto vertė yra didesnė už jo gyvenamosios vietos savivaldybėje nustatytą turto vertės normatyvą, mokėjimo už ilgalaikę socialinę globą suaugusiam asmeniui dydis per mėnesį padidėja vienu procentu, skaičiuojant nuo turto vertės, viršijančios normatyvą. Antano Subačiaus viso turimo turto vertės mokestis, kurį sudaro 1 proc. turto vertės, yra 447,22 Eur. VšĮ Kapčiamiesčio globos namuose asmeniui be sunkios negalios per kalendorinį mėnesį paslaugos kaina yra 690,00 Eur. Už ilgalaikę socialinę globą VšĮ Kapčiamiesčio globos namuose asmeniui tektų mokėti 690,00 Eur (80 procentų savo gaunamų pajamų (372,64 Eur) ir 1 procentą nuo turto vertės, viršijančios gyvenamosios vietos savivaldybėje nustatytą turto vertės normatyvą (391,89 Eur). Kadangi A. Subačiui trūksta lėšų užmokėti už ilgalaikę socialinę globą, todėl šiuo sprendimu siūloma atleisti nuo tos mokesčio dalies, kuri apskaičiuota nuo turto. Jos dydis yra iki 391,89 Eur. Jeigu asmuo būtų atleistas nuo dalies mokesčio – 391,89 Eur, tai savivaldybės administracijos mokamo mokesčio už ilgalaikę socialinę globą dalis iš savivaldybės biudžeto lėšų Lazdijų rajono savivaldybės biudžeto savivaldybės savarankiškoms funkcijoms vykdyti padidėtų ne daugiau kaip 391,89 Eur, iki sąlygų, turinčių įtakos mokesčio už ilgalaikės socialinės globos paslaugas dydžio perskaičiavimui, atsiradimo.

Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą – priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

Rengiant projektą gauti specialistų vertinimai ir išvados – dėl sprendimo projekto pastabų pateikta nebuvo.

Parengtas sprendimo projektas neprieštarauja galiojantiems teisės aktams.

Sprendimo projektą parengė Lazdijų rajono savivaldybės administracijos Socialinės paramos skyriaus vyr. specialistė Kristina Vigraitienė.

Socialinės paramos skyriaus vyr. specialistė Kristina Vigraitienė